Diari Oficial de la Generalitat Valenciana


Sumari del DOGV 9581, del 24-04-2023 (2023/4149)

RESOLUCIÓ de 12 d'abril de 2023, de la Conselleria d'Educació, Cultura i Esport, per la qual es modifica l'autorització del centre d'ensenyaments esportius FASCV, de València, per renúncia a impartir el bloc comú, en modalitat presencial, del grau mitjà de tècnic o tècnica esportius en Busseig Esportiu amb Escafandre Autònom.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9581

Data del DOGV
:   24-04-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/4149


Data del document
:   12-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 12 d'abril de 2023, de la Conselleria d'Educació, Cultura i Esport, per la qual es modifica l'autorització del centre d'ensenyaments esportius FASCV, de València, per renúncia a impartir el bloc comú, en modalitat presencial, del grau mitjà de tècnic o tècnica esportius en Busseig Esportiu amb Escafandre Autònom. [2023/4149]  
Antecedents de fet  
Primer. Mitjançant Resolució de 5 d'agost de 2016, de la Conselleria d'Educació, Investigació, Cultura i Esport, es va autoritzar l'obertura i funcionament al centre privat d'ensenyaments esportius FASCV, codi de centre 34081113, de València, per a la impartició del bloc comú i específic del grau mitjà de tècnic/a esportiu/iva en Busseig Esportiu amb Escafandre Autònom, en la modalitat presencial, amb la composició següent:  
- 2 unitats del cicle inicial amb 20 llocs escolars cadascuna.  
- 2 unitats del cicle final amb 20 llocs escolars cadascuna.  
Segon. En data 24 de febrer de 2023, la Federació d'Activitats Subaquàtiques de la Comunitat Valenciana, titular del centre, presenta la renúncia, a partir del curs acadèmic 2023-2024, per a impartir el bloc comú del grau mitjà de tècnic/a esportiu/iva en Busseig Deportiu amb Escafandre Autònom, amb base en el conveni de col·laboració, de data 21 de febrer de 2023, entre la Generalitat i la Federació d'Activitats Subaquàtiques de la Comunitat Valenciana.  
  
A aquests antecedents de fet els són aplicable els següents:  
  
Fonaments de dret  
Primer. Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, del seu desenvolupament i, en virtut de la delegació establida en la Resolució de 13 d'abril de 2022, l'òrgan competent per a dictar la present resolució és el secretari autonòmic d'Educació i Formació Professional.  
Segon. L'article 17.1.c del Decret 132/2012, de 31 d'agost, del Consell pel qual es regulen els ensenyaments esportius de règim especial a la Comunitat Valenciana, estableix que: «la Conselleria competent en matèria d'educació podrà establir convenis, sent una de les parts la Generalitat, a fi que els ensenyaments del bloc comú es puguen oferir en un centre, siga quina siga la modalitat que impartisca, i la resta d'ensenyaments en un altre centre diferent, tot això, sense perjudici del que s'estableix en l'article 37 d'aquest decret».  
En data 21 de febrer de 2023, se signa el conveni de col·laboració entre la Generalitat i la Federació d'Activitats Subaquàtiques de la Comunitat Valenciana, per a concordar l'oferta formativa dels ensenyaments conduents a l'obtenció dels títols oficials de tècnic/a esportiu/iva en l'especialitat de Busseig amb Escafandre Autònom.  
Mitjançant aquest conveni, serà la Conselleria competent en matèria d'educació la que determinarà els centres educatius públics que impartiran els mòduls del bloc comú dels ensenyaments de tècnic/a esportiu/iva de l'especialitat de Busseig Esportiu amb Escafandre Autònom, així com els llocs escolars disponibles en cadascun dels centres.  
  
El centre d'ensenyaments esportius FASCV, el titular del qual és la Federació d'Activitats Subaquàtiques de la Comunitat Valenciana, organitzarà, gestionarà i desenvoluparà els mòduls que integren el bloc específic (mòduls específics, mòdul de formació pràctica i projecte final) dels ensenyaments regulats en el conveni, mitjançant el professorat, els recursos i les instal·lacions adequades.  
Tercer. L'article 94 de la Llei 39/2015, d'1 d'octubre, del procediment administratiu comú de les administracions públiques, estableix que: «tot interessat (…) podrà renunciar als seus drets» i «podrà fer-se per qualsevol mitjà que permeta la seua constància sempre que incorpore les signatures que corresponguen d'acord amb el que es preveu en la normativa aplicable».  
A l'efecte, consta sol·licitud de renúncia, signada pel titular del centre, per a impartir el bloc comú de l'ensenyament esportiu de Busseig Esportiu amb Escafandre Autònom, en la modalitat presencial, ja que, d'acord amb el conveni esmentat, la Conselleria d'Educació serà l'encarregada de la impartició de l'esmentat bloc, corresponent al centre la impartició del bloc específic. Això comporta que es modifique l'autorització del centre.  
Vistos els antecedents de fet i considerats els fonaments de dret, resolc:  
  
Primer  
Modificar l'autorització del centre d'ensenyaments esportius FASCV, codi de centre 15293040, de València, per renúncia de la seua titularitat a impartir el bloc comú, en la modalitat presencial, del grau mitjà de tècnic/a esportiu/iva de Busseig Esportiu amb Escafandre Autònom.  
D'acord amb aquesta resolució, el centre queda configurat de la manera següent:  
Bloc específic, en la modalitat presencial, del grau mitjà de tècnic/a esportiu/iva en Busseig Esportiu amb Escafandre Autònom amb:  
  
- 2 unitats del cicle inicial amb 20 llocs escolars cadascuna.  
- 2 unitats del cicle final amb 20 llocs escolars cadascuna.  
  
Segon  
La present resolució tindrà els seus efectes acadèmics a l'inici del pròxim curs escolar 2023-2024.  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició, o plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la seua publicació en el Diari Oficial de la Generalitat Valenciana.  
  
València, 12 d'abril de 2023.- El secretari autonòmic d'Educació i Formació Professional (p. d. R. 13.04.2022): Miguel Soler Gracia.